Source: http://www.legex.ro/Hotararea-583-2017-155393.aspx
Timestamp: 2020-08-12 17:40:08+00:00

Document:
Hotărârea 583/2017 | Legislatie gratuita
Hotărârea 583 2017 modifica si completeaza Hotărârea 830 2016
Hotărârea Nr.583 din 09.08.2017
ACT PUBLICAT ÎN MONITORUL OFICIAL NR. 692 din 25 august 2017
În temeiul art. 108 din Constituţia României, republicată, Guvernul României adoptă prezenta hotărâre. ARTICOL UNIC Anexa la Hotărârea Guvernului nr. 830/2016 pentru aprobarea Programului naţional de supraveghere, prevenire şi control al pestei porcine africane, precum şi pentru completarea unor acte normative, publicată în Monitorul Oficial al României, Partea I, nr. 920 din 16 noiembrie 2016, se modifică şi se completează după cum urmează: 1. La articolul 4, alineatul (2) se modifică şi va avea următorul cuprins:(2) Mişcarea în scopul comercializării subproduselor de origine animală nedestinate consumului uman şi a deşeurilor provenite de la porcinele domestice sau sălbatice se efectuează cu respectarea Ordonanţei Guvernului nr. 24/2016 privind organizarea şi desfăşurarea activităţii de neutralizare a subproduselor de origine animală care nu sunt destinate consumului uman, aprobată cu modificări şi completări prin Legea nr. 55/2017. 2. Articolul 8 se modifică şi va avea următorul cuprins: Articolul 8 În vederea stabilirii unor activităţi de prevenire intensivă a introducerii virusului pestei porcine africane în România, se stabileşte drept zonă de mare risc fâşia de teren aflată la frontiera de stat cu Ucraina şi cu Republica Moldova, pe o distanţă de 20 km de la frontieră spre interiorul ţării. 3. La articolul 11, litera b) se modifică şi va avea următorul cuprins: b)efectuarea supravegherii intensive, prin inspecţii ale porcilor domestici şi ale porcilor mistreţi, pe o distanţă de 20 km de la frontieră spre interiorul ţării, începând de la frontiera cu Ucraina şi cu Republica Moldova; 4. Titlul capitolului IV se modifică şi va avea următorul cuprins: Capitolul IV Măsurile de profilaxie şi control care se aplică la porcii domestici din exploataţiile de pe teritoriul României 5. La articolul 12, partea introductivă se modifică şi va avea următorul cuprins: Articolul 12 Cerinţele minime de biosecuritate pentru exploataţiile nonprofesionale în care se cresc porcine domestice sunt următoarele: 6. Articolul 28 se modifică şi va avea următorul cuprins: Articolul 28 Pe durata aplicării Programului, cel puţin următoarele măsuri sunt aplicate în populaţiile de porci mistreţi, după cum urmează: a)cotele de vânătoare sunt analizate de Ministerul Apelor şi Pădurilor, împreună cu Autoritatea Naţională Sanitară Veterinară şi pentru Siguranţa Alimentelor, şi sunt stabilite ţinând cont de necesitatea reducerii populaţiei de porci mistreţi existente; b)administrarea de hrană pentru momirea porcilor mistreţi la locurile de pândă este permisă; c)hrănirea susţinută cu cantităţi îndestulătoare de hrană, pe parcursul iernii, a porcilor mistreţi este interzisă; d)încurajarea vânătorii care are ca obiect anumite categorii de porci mistreţi, îndeosebi pentru femelele adulte şi subadulte; ţinta vânătorii este atingerea densităţii de 0,5 mistreţi pe km2 sau mai redusă, pentru a împiedica răspândirea bolii; e)cota de vânătoare trebuie să fie echilibrată între masculi şi femele, 50% din fiecare categorie, dintre femele având prioritate cele adulte şi subadulte; f)în zonele de frontieră, cel puţin pe o distanţă de 20 km până la frontiera de stat, vânătoarea trebuie condusă astfel încât să se evite mişcările excesive de animale spre frontiera de stat. 7. După articolul 33 se introduce un nou articol, articolul 34 , cu următorul cuprins: Articolul 34 Investigaţiile de laborator pentru pesta porcină africană se desfăşoară la nivelul întregii ţări; principiul investigării se bazează pe creşterea supravegherii pasive şi pe recoltarea de probe provenite de la porcii domestici găsiţi morţi sau bolnavi şi de la porcii mistreţi găsiţi morţi, bolnavi sau morţi în accidente de maşină. 8. În anexa la Programul naţional de supraveghere, prevenire şi control al pestei porcine africane, după punctul 6.3 se introduc trei noi puncte , punctele 6.31 -6.33 , cu următorul cuprins: 6.31 . Autoritatea Naţională Sanitară Veterinară şi pentru Siguranţa Alimentelor achiziţionează, în regim de urgenţă, prin direcţiile sanitar-veterinare şi pentru siguranţa alimentelor judeţene, opt incineratoare mobile, pentru incinerarea cadavrelor rezultate în urma măsurilor de ucidere pentru controlul şi eradicarea bolii. 6.32 . Fondurile necesare pentru achiziţionarea incineratoarelor mobile prevăzute la pct. 6.31 se asigură din bugetul Autorităţii Naţionale Sanitare Veterinare şi pentru Siguranţa Alimentelor. 6.33 . Prin ordin al preşedintelui Autorităţii Naţionale Sanitare Veterinare şi pentru Siguranţa Alimentelor se stabilesc direcţiile sanitar-veterinare şi pentru siguranţa alimentelor judeţene care achiziţionează incineratoarele mobile prevăzute la pct. 6.31, condiţiile de operaţionalizare şi transport al acestora către şi în focarele de pestă porcină africană. 9. În anexa la Programul naţional de supraveghere, prevenire şi control al pestei porcine africane, la punctul 6.6, litera b) se modifică şi va avea următorul cuprins: b)cooperează cu Autoritatea Naţională Sanitară Veterinară şi pentru Siguranţa Alimentelor în vederea aprobării reducerii populaţiei de porci mistreţi; 10. În anexa la Programul naţional de supraveghere, prevenire şi control al pestei porcine africane, la punctul 6.6, litera f) se abrogă. 11. În anexa la Programul naţional de supraveghere, prevenire şi control al pestei porcine africane, după punctul 6.6 se introduce un nou punct, punctul 6.61 , cu următorul cuprins: 6.61 . Ministerul Mediului participă, prin autorităţile competente pentru protecţia mediului din subordinea acestuia, la identificarea/stabilirea metodelor alternative de ecarisare, în funcţie de condiţiile locale, potrivit derogărilor prevăzute de art. 19 alin. (1) lit. e) din Regulamentul (CE) nr. 1069/2009 al Parlamentului European şi al Consiliului din 21 octombrie 2009 de stabilire a unor norme sanitare privind subprodusele de origine animală şi produsele derivate care nu sunt destinate consumului uman şi de abrogare a Regulamentului (CE) nr. 1774/2002, precum şi a prevederilor Ordonanţei Guvernului nr. 24/2016, aprobată cu modificări şi completări prin Legea nr. 55/2017. 12. În tot cuprinsul anexei, denumirea „Ministerul Mediului, Apelor şi Pădurilor" se înlocuieşte cu denumirea „Ministerul Apelor şi Pădurilor".PRIM-MINISTRUMIHAI TUDOSEContrasemnează:Preşedintele Autorităţii Naţionale Sanitare Veterinare şi pentru Siguranţa Alimentelor,Geronimo Răducu Brănescup. Viceprim-ministru, ministrul dezvoltării regionale, administraţiei publice şi fondurilor europene,Sirma Caraman,secretar de statViceprim-ministru, ministrul mediului,Graţiela-Leocadia GavrilescuSecretarul general al Guvernului,Mihai BusuiocMinistrul agriculturii şi dezvoltării rurale,Petre DaeaMinistrul apărării naţionale,Adrian Ţuţuianup. Ministrul transporturilor,Dragoş Titea,secretar de statMinistrul apelor şi pădurilor,Adriana-Doina PanăMinistrul finanţelor publice,Ionuţ Mişa
COMENTARII la Hotărârea 583/2017
Momentan nu exista niciun comentariu la Hotărârea 583 din 2017
Alte acte pe aceeaşi temă cu Hotărârea 583/2017

References: articolul 4
 Articolul 8
 Articolul 8
 articolul 11
 articolul 12
 Articolul 12
 Articolul 28
 Articolul 28
 articolul 33
 articolul 34
 Articolul 34